
După ce a studiat Vioară și Canto la Liceul de Muzică 
„Sigismund Toduţă” din orașul natal, Andra PĂTRAȘ a 
continuat studiile muzicale la Academia de Muzică 
„Gheorghe Dima” din Cluj absolvind studiile de Licenţă 
(2012) și de Masterat (2014) la specializarea Muzicologie. 
Pe parcursul studiilor a participat la numeroase manifestări 
ştiinţifice! şi concursuri? la care a avut recunoașteri, 
majoritatea lucrărilor publicându-le. Începând cu anul 2012 a 
fost angajată ca Secretar muzical? la Academia clujeană unde 
a avut oportunitatea să lucreze în echipe de organizare a 
prestigioase evenimente artistice“. În prezent este studentă la 
studiile de Doctorat (a beneficiat de o bursă Erasmus la 
Universitat für Musik und Darstellende Kunst, Graz, Austria), din anul 2017, începând să și 
predea ca și cadru didactic asociat doctorand la Academia de Muzică — Facultatea Teoretică5 
şi la Universitatea Babeș-Bolyai -Facultatea de Psihologie și Ştiinţe ale Educaţiei“. Încă din 
perioada studenţiei, Andra Pătraș și-a manifestat curiozitatea și interesul pentru domeniul 
Etnomuzicologi, fiind membră a Ansamblului Icoane a participat la acţiuni de culegere, 
competențele dobândite convergând firesc spre cercetarea doctorală din aceeași sferă. 


REZUMAT 


Problemele specifice ale clasificării muzical folclorice sunt expuse din două perspective: una 
diacronică (scurt istoric asupra modelelor de clasificare iniţiate şi reinventate de cercetători 
de-a lungul vremii) și una sincronică (cu referire la problematicile/operaţiunile tehnice pe 
care le implică analiza legităţilor de construcţie a acestei muzici). Analizând diferiţi 
parametri, se pot face afirmaţii referitoare la tipurile melodice, stilemele tipologice ale unui 
teritoriu dialectal, legăturile dintre stratul vechi și cel modern ale unui gen etc., informații 
care pot constitui baza unor studii în domeniul etnomuzicologiei. 


1 Simpozionul Muzică românească contemporană corală şi vocal-simfonică, 2009; Simpozionul Music, 
Management and Media, 2012; Simpozionul Muzică şi Filosofie, 2012 și 2014. 

2 premiul I la Concursul de Analiză Muzicală Contemporană, 2012; premiul III la Concursul „Mihai 
Jora”, secţiunea Critică muzicală, 2013 și 2014, etc. 

3 Stagii de formare la Universitățile de Muzică din Viena, Bruxelles și Gothenburg. 

+ Concursul Internaţional de Interpretare „Gh. Dima”, Festivalul „Cluj Modern”, Festivalul „Sigismund 
Toduţă”, Poiectul „Academia Sighişoara”, Festivalul Mozart, etc. 

5 Disciplinele Cânt popular și Secretarit muzical. 

é Educaţie muzicală. Metodica predării muzicii. 

Cuvinte cheie: clasificare, tipologizare, sistematizare, metode de cercetare, modele de 
clasificare 


1. Criterii de clasificare în folclorul muzical 


Principalul scop al culegerii și transcrierii materialului cules este salvarea 
patrimoniului imaterial muzical redat pentru posteritate prin publicare (culegere, 
arhivare, transcriere). După aceste etape se impune ca necesitate clasificarea 
materialului, etapă absolut necesară cercetării ştiinţifice. În majoritatea colecţiilor 
s-a ridicat problema organizării logice a materialului, criteriile variind de-a lungul 
timpului (unele care nu ţin de aspectul muzical). Odată cu dezvoltarea și 
perfecţionarea metodei de folclor, criteriile de clasificare au început să fie stabilite 
pentru fiecare material în parte, după o analiză a tuturor parametrilor (structura 
arhitectonică, ritmul, melodica, cadențele, refrenele, versificaţia). 

O metodă unitară este greu de elaborat, fiecare cercetător având viziune 
proprie susținută cu argumente. Astfel, s-a constatat că un eşantion de piese poate 
să dicteze regulile de orânduire, neexistând o singură metodă de clasificare 
valabilă. Ceea ce se aplică într-un caz, poate să nu se potrivească în cazul unui alt 
material muzical, și invers. 

Clasificarea tipologică muzicală, ca instrument de lucru indispensabil 
cercetării, a constituit una dintre preocupările etnomuzicologiei pe plan 
internaţional. Prin ea se pot pune în circulație informaţii noi, care pot constitui 
baza unor studii teoretice diverse: stabilirea tipurilor melodice, a componenței 
tipologice a unor zone, a legăturii dintre stratul vechi şi cel nou al unui gen etc. 
Cercetătorul Ileana Szenik este de părere că în organizarea unui material 
„posibilitatea de rezolvare am văzut-o în întocmirea pe calea logică a unor modele 
de relaţii cu diferite nivele de generalitate și prevederea posibilităților de 
combinare în sistemul de relaţii dat.”! 

În demersul de clasificare a creaţiilor folclorice, analiza și compararea 
elementelor constitutive este esenţială, aranjarea melodiilor pe baza unor elemente 
identice şi evidenţierea elementelor diferite, fără a se pierde nimic esenţial din 
trăsăturile distinctive ale melodiilor analizate. Aceste analize sunt posibile pe baza 
distingerii asemănărilor şi deosebirilor melodiilor din cadrul unui gen. De fapt, 
elementele distinctive reprezintă cheia clasificării și, conform principiului de la 
general la particular, detectarea diferenţelor în concordanţă cu similitudinile 
dictează orânduirea. 


volumul I, Editura MediaMusica, Cluj-Napoca, 2008, p. 4. 

În lucrarea Cântecul. Tipologie muzicală, preocupându-se de clasificare şi 
tipologizare, Speranţa Rădulescu a ajuns la următoarele concluzii!: 
- Clasificarea este un demers logic deductiv, strict muzicologic, orientat de la 
general la particular și un mod de abordare etic, în cadrul căruia cercetătorul 
analizează materialul și stabileşte criteriile de departajare a rezultatelor. Criteriile 
pe care le adoptă pot fi utilizate și pentru muzici extra-folclorice; ordinea acestor 
criterii nu permite nici o abatere, iar greşelile nu pot fi corectate pe parcurs. Cu 
ajutorul clasificării se poate determina apartenenţa pieselor la un gen, acesta fiind 
un pas important spre tipologizare. 
- Tipologizarea este un demers etnomuzicologic, empiric în toate fazele sale 
(apropierea variantelor, extragerea modelelor, construirea tipurilor) şi depinde de 
însușirile specifice ale muzicii pe care o organizează. Tipologizarea înlătură, în 
primă etapă de lucru, textele muzicale care nu au variante (acestea nu pot genera 
modele, fiind construite improvizatoric), tipurile fiind exclusiv obţinute din 
variante. 

În ceea ce priveşte sistematizarea unui material muzical, „se modelează 
dependent de proprietăţile structurale concrete ale acestuia”?. 

Cercetătorii români și-au fondat sistemele de clasificare/tipologizare pe un 
set de reguli comune, formulate de către Speranța Rădulescu: astfel: 
a) o tipologie trebuie să îți propună negreşit reunirea variantelor; 
b) o tipologie este rezultatul unei clasificări tipologice. Capacitatea de principiu a 
acesteia de a determina gruparea variantelor este în afară de orice suspiciune; un 
posibil eşec poate compromite doar criteriile, dar în nici un caz metoda ca atare; 
c) clasificarea tipologică trebuie să fie rezonatorul perfect al proprietăţilor 
structurale distinctive ale materialului pe care îl prelucrează, în speţă al genurilor 
muzicale. Această premisă are însă o consecință indezirabilă care a trebuit să fie 
acceptată în egală măsură, aceea că tipologiile de gen vor fi fatalmente deosebite în 
ordinul demersului și al rezultatelor sale. În consecință este de presupus că ele vor 
opune rezistenţă la o posibilă tentativă de coroborare într-o sistematizare generală 
a muzicii folclorice românești. 

Diferenţele dintre clasificare și tipologizare pe care le sistematizează 
Speranţa Rădulescu pot fi redate prin următorul tabel sinoptic: 


CLASIFICARE TIPOLOGIZARE 
1 Demers deductiv Demers empiric 
- de la general la particular - majoritatea fazelor sale se bazează pe 
acest principiu 


1 Speranţa Rădulescu, Cântecul. Tipologie muzicală, Editura Muzicală, Bucureşti, 1990, p. 118. 
2 Ibidem, p. 115. 

3 Ibidem, 117. 

+ Ibidem, pp. 124-127. 

- poate fi numit și inductiv 


2 | Mod de abordare etic Demers preponderent emic 
- cercetare obiectivă - cercetare subiectivă, bazată pe cultura 
cercetătorilor 
3 | Demers strict muzicologic Demers etnomuzicologic 
- bazat pe structura melodiilor - bazat și pe ceea ce au spus alţi cercetători 


sau informatori 


4 | Criteriile pe care le adoptă (forma | Depinde de calităţile specifice ale muzicii 
arhitectonică, sistemul cadenţial, 
sistemul sonor, profil melodic etc.) se 
aplică pe materialul studiat 


5 Implică mai mică doză de subiectivism Implică mai mare doză de subiectivism 

6 Este sistem de apartenenţă la un gen | Nu determină identificare netă a pieselor 
muzical 

7 Auxiliar al tipologizării Nu ajută clasificarea 


8 | Reprezentare prin plan grafic, arbore etc. | Reprezentare în grupuri 


Speranţa Rădulescu a elaborat un sistem propriu de tipologizare care, 
prezentat pe scurt, ar recomanda paşii următori: alăturarea empirică a variantelor 
ce au elemente care se repetă, ușor de detectat; extragerea modelului invariat care 
se deduce din variante; compararea modelului cu alte texte muzicale din corpusul 
de melodii vizat, atrăgând astfel alte variante. Modelul este apoi ajustat după noua 
compoziție şi primeşte alte variante, ceea ce conduce la un tip muzical și o clasă 
generată de model. Reconstrucția modelului poate fi considerată încheiată atunci 
când atragerea de noi variante nu îl mai afectează. Procedeul se repetă identificând 
alte modele și astfel, alte tipuri melodice. După stabilirea tipurilor se încearcă o 
corelare cu intenţia de a reliefa mecanismul de circulaţie, creaţie și transformare a 
variantelor. Aceste ramificații le-a numit serii filogenetice şi serii de derivare. 
Proprietăţile tipurilor devin criterii de aliniere în serii, astfel sistematizarea globală 
se conturează ca o rețea densă ale cărei tipuri se întâlnesc prin numeroase 
conexiuni. Metoda de tipologizare a Speranţei Rădulescu reprezintă o încercare de 
clasificare tipologică bazată pe principiul de la particular la general, având mari 
şanse de aplicabilitate. 


2. Contribuţii în domeniul clasificării 


Ne propunem, în continuare, să detaliem câteva modele de clasificare 
utilizate de către predecesorii noștri. 

2.1. Bela Bartok 

Bela Bartok, la vremea sa, a oferit un model de clasificare complex. 
În primul rând, a transcris materialul muzical, având aceeași finală unică sol. 
A procedat apoi la o departajare pe genuri, după care a vizat parametrii textului 
muzical: structura metro-ritmică, forma, sunetele de cadență şi ambitusul, 
ierarhizându-le în funcţie de gradul de relevanţă și considerându-le criterii ale unei 
serii de clasificări. În ceea ce priveşte cadenţele, atât finale, cât şi cele interioare, 
ordinea crescătoare a acestora porneşte de pe treapta 1, şi descrescătoare de pe VII, 
fapt ce reprezintă o orientare în cadrul împărțirii materialului muzical înspre 
adunarea variantelor apropiate fiecărui tip melodic și crearea unei imagini cât mai 
închegate a materialului. Pe parcurs a perfecționat sistemul, ajungând la forma care 
se regăseşte în opera sa postumă, Rumanian Folk Music. 

Sistematizarea aceasta nu este propriu-zis tipologică, dar constituie o 
turnură tipologizantă ale cărei rezultate au dat roade prin contribuţiile 
cercetătorilor ulteriori?. În acest sens, fiecare a încercat să conceapă propriile 
sisteme de tipologizare pornind de la criteriile clasificării bartokiene, încercând 
revigorarea clasificării lui cu ideile teoretice avansate ale lui Brăiloiu. Cele mai 
convingătoare sisteme sunt ale Paulei Carp’, Ilenei Szenik și Luciei Iştoc. Ultimele 
două autoare au imaginat clasificări bazate pe criterii care decurg din analiza unor 
parametri precum raportul de înălțime - sistem sonor, ambitus, traseu melodic, 
cadenţe (parametri neluați în considerare de Bartok, care a pus mare accent pe ritm 
și formulele ritmice). 


2.2. Speranța Rădulescu 

Speranța Rădulescu, prin munca depusă la Institutul de Folclor 
„Constantin Brăiloiu”, a încercat să stabilească anumite strategii de identificare a 
vechimii materialul sonor cules, una din metodele de lucru folosite fiind 
clasificarea. În sistematizarea tipologică a cântecului popular, a făcut următorii 
pași: 
- împărţirea materialului pe genuri; 
- transcrierea tuturor melodiilor cu finala unică sol 1; 
- analiza parametrilor muzicali: structura metro-ritmică, forma arhitectonică, 
cadenţele rândurilor, ambitus; 
- clasificare (în funcţie de parametrii enumerați mai sus). 


1 Cercetătorii au adoptat sistemul lui Bela Bartok, de a nota treptele scării cu cifre arabe pornind de pe 
treapta întâi în sus, adică 1, 2, 3 etc. şi cu cifre romane, în jos: VII, VI, V etc. În lucrarea de față, în partea 
analitică, vom aborda acelaşi sistem. De asemenea, sistemul este prezentat pe larg în cartea lui Tiberiu 
Alexandru, Béla Bartók despre folclorul românesc, Editura Muzicală, Bucureşti, 1958, p. 45. 

2 Speranţa Rădulescu, Cântecul. Tipologie muzicală, Editura Muzicală, Bucureşti, 1990, p. 117. 

3 În volumul elaborat în colaborare cu Alexandru Amzulescu: Cântece şi jocuri din Muscel. 

2.3. Paula Carp 

Paula Carp a adus o contribuţie aparte în cercetarea teoretică a folclorului 
muzical prin găsirea unui „principiu de unificare în notarea melodiilor”!. 
În studiul Notarea relativă a melodiilor populare pe baza integrării lor într-un sistem 
organic, insistă asupra transcrierii melodiilor într-un sistem unic pentru a se putea 
stabili elementele comune şi cele care le diferențiază din punct de vedere melodic. 
Aceasta are ca scop?: 
- caracterizarea genurilor, a dialectelor regionale și a stilurilor; 
- cercetarea fenomenului variaţiei, procesul de evoluţie melodică și a actului de 
creație; 
- stabilirea unor criterii de clasificare a melodiilor. 

Melodiile transcrise după aceste criterii conduc la o plasare a variantelor și 
a elementelor melodice, unele față de altele, în diferite locuri: mai jos, mai sus, sau 
suprapuse total ori parţial. Se poate vorbi aici de raportare la o înălțime 
convenţională ca punct de plecare, astfel că, între o melodie și varianta ei, între un 
tip melodic și alt tip, unele elemente se deplasează, iar altele rămân pe loc. În acest 
mod, poate fi pus în evidenţă mecanismul evoluției melodice, prin vizualizarea 
elementelor melodice comune și a celor diferite. O situaţie de acest gen o întâlnim 
în următorul exemplu’: dacă plasăm o melodie în cadrul octavei re! — re? , iar finala 
este re! altă melodie înrudită cu prima se va plasa de la sine în aceeași octavă dar 
având finala mi!; o a treia va avea aceeaşi finală re! dar ambitusul mărit cu o cvartă 


SS ae 
în registrul grav: “8 ;oa patra melodie va fi deosebită și ca ambitus 
E = IEI AP 

- o çi ca finală mil. 


În urma procesului de comparare a melodiilor a rezultat o scară teoretică 
„în care diferitele tipuri ale melodicii noastre populare se plasează pe anumite 
fragmente?, în virtutea raporturilor de înrudire dintre ele”5. În urma incidenţelor 
produse pe aceleaşi note, a fost posibilă extragerea schemelor din care rezultă: 
ambitusul, scara, notele de cadență, sunetul final al melodiei și fundamentala 
scării. S-au conturat următoarele scheme, notate una sub alta pentru a se observa 
cu ușurință pe verticală toate aceste incidenţe: 


1 Paula Carp, Notarea relativă a melodiilor populare pe baza integrării lor într-un sistem organic, în Revista de 
folclor, nr. 1-2, tom 5, Bucureşti, 1960, p. 7. 

2 Ibidem. 

3 Ibidem, p. 12. 

4 Segmente ale scării. 

5 Paula Carp, op. cit., p. 13. 

O schemă, valabilă atât pentru muzica vocală cât și pentru cea 
instrumentală, reprezintă „cadrul unitar în care se pot întâlni toate (...) variantele 
melodice şi tipurile cele mai îndepărtate”!, fiind reprezentată sintetic astfel: 


In acest fel se creează suprafețe de contact, care „sunt expresia legăturii 
organice a tipurilor melodice din punct de vedere al ambitusului relativ şi al 


1 Ibidem, p. 20. 

finalelor”!. În urma cercetărilor s-a ajuns la cele două finale re şi mi (mai rar sol şi 
la), acestea fiind des utilizate și de către cercetătorii contemporani (cu precădere în 
muzica vocală). 

Criteriile care au stat la baza clasificării în volumele Cântece și jocuri din 
Muscel (1964) şi Cântecul propriu-zis din Muscel (2007) au fost: 

- ambitusul relativ; 

- sistemul de cadenţare; 

- conturul melodic; 

- structură arhitectonică; 

- fluctuațiile modale ale scărilor. 

În volumul Cântecul propriu-zis din Muscel se conturează ideea incipientă a 
unui criteriu fundamental, utilizat în metoda actuală de tipologizare melodică — 
criteriul profilului melodic, ulterior perfecţionat de către Ileana Szenik. În studiul 
Elaborarea unei metode de clasificare a melodiilor populare?, ridică problema 
sistematizării, impusă pe de-o parte de cantitatea numerică a materialelor existente 
în arhive, organizate pe baza metodei lexicale, iar pe de altă parte de acumularea 
rezultatelor teoretice (principiile clasificării tipologice). Sunt tratate aici 
următoarele probleme: 

- scara generală şi transpoziţia; 

- ierarhizarea înălțimii cadenţelor unei melodii; 

- stabilirea mersului melodic al fiecărui rând în parte; 

- stabilirea mersului melodic pe întreg parcursul strofei melodice; 


2.4. Ileana Szenik 

Pentru a putea urmări desfășurarea melodiei populare în cât mai multe 
aspecte, Ileana Szenik a pornit de la locul pe care-l ocupă în economia cântecului 
formulele iniţiale, cezurile interioare şi cadenţiale (acestea din urmă, cu rol esenţial 
în definirea caracterului melodiei), scara în care se desfășoară, caracterul modal, 
starea (majoră sau minoră), mersul melodic și, cu prioritate, așezarea cadenţelor. 
Modelul profilului general este un prim pas în găsirea tipului melodic, la care se 
adaugă toate elementele constitutive cât mai apropiate de acesta. 

Mersul formulelor de cadență generează mai multe tipuri de profiluri, 
unde toate celelalte elemente joacă un rol important (de exemplu dacă incipitul 
este situat în acut, va urma o linie descendentă, sau dacă incipitul se situează în 
zona medie a ambitusului, atunci poate fie să urce treptat spre registrul acut, fie să 
coboare, conturând un ambitus mai restrâns; posibilitățile de combinare sunt 
variate). Uneori, structura arhitectonică este esenţială în determinarea profilului 


1 Ibidem. 
2 Studiu publicat în Lucrări ştiinţifice ale cadrelor didactice, volumul I, Conservatorul de Muzică 
„Gheorghe Dima”, Cluj-Napoca, 1975, pp. 239-253. 

(repetări, transpoziţii, secvenţe). În desfăşurarea melodiei putem fixa trei elemente 
semnificative: incipitul; culminaţia!; așezarea cezurilor interioare și a cadenţei 
finale. Se formează astfel contururi grafice care pot fi reprezentate: descendent, 
boltit (ascendent-descendent), ascendent (mai puţin frecvent, de cele mai multe ori 
datorându-se mutării finalei la octavă superioară; nu este caracteristic folclorului 
românesc), concav (plagal), uniliniar. Aceste modele de bază se compun din unități 
mai mici care pot să se combine și să influenţeze profilul general. În urma acestui 
demers au rezultat următoarele categorii? 

a) Melodii cu profil general uniliniar — toate rândurile melodice cadențează 
în registrul grav, rândurile, în parte, pot avea desene diferite. 

b) Modelul descendent se realizează dacă înaintea rândului final cel puţin 
unul dintre rânduri cadenţează în registrul mediu sau acut, sau merg în sens 
descendent. Pot exista multiple combinații. 

c) Condiţia realizării profilului boltit este prezenţa a cel puţin unei cadenţe 
în registrul mediu sau acut între două cadenţe grave; apare deseori și în varianta 
boltit-combinat. 

d) Profilul concav, unde desfăşurarea registrului poate să fie mediu-grav- 
mediu, la anumite melodii desfășurate în moduri plagale (are o frecvență foarte 
redusă). 

Reprezentate grafic, modelele arată astfel: 


descendent boltit 


SĂ d 


< 


È 


RP a PE E N o 


Încadrarea melodiilor în unul dintre profilele menționate este posibilă 
datorită realizării transpoziției relative care creează un context favorabil analizei 
comparate. 

În procesul de clasificare se iau în considerare următoarele elemente: 

- melodia cu elementele ei: rând melodic, refren, rând amplificat etc.; 
- profilul melodic; 

- organizarea metro-ritmică (tempoul); 

- culminaţia (pozitivă sau negativă a ambitusului); 

- modelul profilului (al cadenţelor); 


1 Prin punct culminant înțelegem pasajul în care este concretizată tensiunea melodică şi care, de obicei, 
poate să coincidă cu nota cea mai înaltă, fiind subliniată ritmic şi dinamic. 

2 Ileana Szenik, Studii de Etnomuzicologie, Editura MediaMusica, Cluj-Napoca, volumul I, p.13. 

3 Articol apărut în volumul I, Studii de etnomuzicologie, Editura MediaMusica, Cluj-Napoca, 2008. 

- sistemul sonor; 
- structura arhitectonică; 


Notă conclusivă 


În tratarea problematicii clasificării am urmat firul istoric, pornind de la 
B. Bartok, care a ajuns la un sistem de clasificare definibil: a împărțit piesele culese 
pe genuri, apoi a luat în considerare parametrii structurali ai melodiilor și le-a 
orânduit pornind de la notarea cu literă mare a unui gen folcloric, cu cifre a unui 
tip melodic și continuând cu variantele acesteia cu aceeași cifră dar cu litere mici 
diferite. Pe parcursul inventarierii culegerilor care cuprind folclor muzical am 
identificat și sisteme de clasificare în funcţie de tematica literară, unde nu sunt luați 
în calcul parametrii muzicali. Un aport important l-a adus Speranţa Rădulescu cu 
studiile sale în care lămurește aspecte legate de clasificare și tipologizare. Sistemul 
notării relative a lui Paula Carp a facilitat compararea și clasificarea melodiilor 
bazată pe relaţiile de înrudire, prin plasarea lor în raport cu celelalte, sistem 
preluat şi perfecționat de către Ileana Szenik. 

În concluzie, un eșantion de melodii poate să genereze reguli de clasificare 
proprii, neexistând o singură metodă valabilă. 

